План-канспект урока па грамадазнаўству ў 10 класе (профільная група).

**Тэма:** “Уласнасць”

**Тып урока:** камбінаваны

**Мэта ўрока**: фарміраванне эканамічнага мыслення на аснове асэнсавання паняцця ўласнасць.

**Задачы:**

1) стварэнне ўмоў для вывучэння паняццяў ўласнасць, формы ўласнасці, суб’екты і аб’екты ўласнасці;

2) стварэнне ўмоў для развіцця пазнавальнай актыўнасці ў эканамічнай сферы, сацыяльны вопыт;

3) стварэнне ўмоў для фарміравання эканамічнай культуры навучэнцаў.

**Ключавыя тэрміны:** паняцце ўласнасць, формы ўласнасці, суб’екты і аб’екты ўласнасці, змена формаў уласнасці, прыватызацыя.

**Ход урока.**

***1. Праверка ведаў.***

Самастойная праца па раздзелу “Галоўныя пытанні эканомікі” у форме тэсту.

***2. Вывучэнне новага матэрыялу***

Пастаноўка праблемных пытанняў:

Калі мы кажам “уласнасць”, то разумеем, што нешта належыць камусьці. Ці кожны чалавек мае права быць уласнікам? Ці заўсёды гэта адна асоба? Ці ўсё, што нас акружае можа быць уласнасцю? Якія правы і абавязкі ў ўласніка? На працягу гэтага ўроку мы паспрабуем адказаць на ўсе пытанні.

Расказ настаўніка.

З гісторыі з’яўлення уласнасці. Уласнасць – уладанне рэччу.

Як толькі першабытны чалавек узяў у рукі палку, то яна стала яго ўласнасцю. Усё, што чалавеку даступна становіцца аб’ектам уласнасці. Такім чынам, утвараецца індывідуальная і групавая ўласнасць. З развіццём дзяржавы з’яўляецца дзяржаўная форма ўласнасці.

Феадальнае грамадства - зямля і прылады яе апрацоўкі ўласнасць уладальніка-феадала.

Капіталізм - сродкі вытворчасці - уласнасць ўладальніка капіталу.

У некаторых краінах усё формы ўласнасці былі зведзены да адной - дзяржаўнай, што стала неэфектыўным.

Дык што ж такое ўласнасць?

Запіс азначэнні ў сшыткі.

   Уласнасць – ёсць стаўленне паміж чалавекам ці групай людзей, з аднаго боку і прадметамі, рэчамі, аб’ектамі з іншага боку. Яны складаюцца ў тым, што чалавек або група людзей прысвойвае рэчы, аб’екты сабе, узятыя ад іншых людзей.

Уладальнікі - суб’екты права ўласнасці.

Гэта - 1) асобная асоба

          2) групы (аб’яднанні): сям'я, працоўны калектыў, сацыяльная група, грамадская арганізацыя і г.д.

         3) грамадства ў цэлым.

Аб'екты ўласнасці - гэта, што належыць суб'екту.

- зямля, зямельныя ўчасткі

- прыродныя рэсурсы

- будынкі

- асноўныя вытворчыя фонды

- матэрыяльна-маёмасныя каштоўнасці

- грошы, каштоўныя паперы

- каштоўнасці

- духоўна-інтэлектуальныя і інфармацыйныя каштоўнасці

- рабочая сіла.

Формы ўласнасці.

Гутарка па пытаннях.

1) Якія формы ўласнасці вы ведаеце? 2) У чым адрозненне прыватнай ад дзяржаўнай? 3) А што такое форма ўласнасці?

Запіс у сшытак.

Формай уласнасці называюць яе від, які характырызуецца перш за ўсё тым, хто з’яўляецца суб’ектам уласнасці, г.зн. ўласнікам. Навучэнцы прыводзяць прыклады. Напрыклад: суб’ект – дзяржава, форма ўласнасці – дзяржаўная. Суб’ект – грамадзянін, форма ўласнасці – прыватная і г.д.

Навучэнцы з дапамогай настаўніка запаўняюць табліцу

***Формы ўласнасці ў РБ***

|  |  |  |
| --- | --- | --- |
| Формы ўласнасці | Змест | Аб’екты ўласнасці (маёмасць) |
| 1. Прыватная | Уласнасць грамадзян і юрыдычных асоб | Зямля, будынкі, дома, грашовыя сродкі, сродкі вытворчасці, прыродныя рэсурсы |
| 2. Дзяржаўная | Уласнасць дзяржавы | Маёмасць, памяшканні, прадпрыемствы, зямля, прыродныя багацці |
| 3. Іншыя формы ўласнасці | Кааператыўная, Акцыянерная, Уласнасць працоўных калектываў і грамадскіх арганізацый |  |

Па законах Рэспублікі Беларусь раўнапраўныя ўсе формы ўласнасці.

Пры пераходзе ад аднаго тыпу эканамічнай сістэмы да іншай асаблівае значэнне набываюць такія спосабы спынення і набыцця права ўласнасці, як нацыяналізацыя і прыватызацыя.

*Нацыяналізацыя* (ад лат.natio - народ) - гэта пераход з прыватнай уласнасці ва ўласнасць дзяржавы або грамадства зямлі, прамысловасці, транспарту, банкаў і г.д.

*Прыватызацыя* (ад лат.privatus - прыватная) - гэта пераход дзяржаўнай або камунальнай маёмасці ў прыватную ўласнасць.

   Асноўныя спосабы прыватызацыі:

1) акцыянаванне

2) продаж дзярж. маёмасці на аукцыёне або на конкурснай аснове

3) продаж па рынкавых цэнах

***3. Замацаванне вывучанага матэрыялу.***

Адказаць “так”, або “не”.

1. Ці правільнае сцверджанне, што суб'ектам уласнасці можа быць працоўны калектыў (так)

2. Ці правільнае сцверджанне, што аб'ектам уласнасці могуць быць сродкі вытворчасці (так)

3. Ці правільнае сцверджанне, што фізічная асоба не можа валодаць зямельным участкам (не)

4. Ці магчыма купіць дзяржаўную ўласнасць? (Так, калі яна прыватызуецца).

5. Ці можа інфармацыя быць аб'ектам уласнасці? (Так)

Падвядзенне вынікаў урока. Выстаўленне адзнак актыўным вучням.

Хатняе заданне - вывучыць асноўныя паняцці тэмы. Падрыхтаваць паведамленне аб асаблівасцях правядзення прыватызацыі ў 90-я гады ў Расіі і Беларусі.